Seletuskiri

Narva Linnavolikogu määruse “Ettevõtlustoetuse andmise kord” eelnõu

Narva Linnavolikogu määruse eelnõuga asendatakse alates 25.10.2018.a. Narvas kehtiva Alustavate ettevotjate projektide kaasfinantseerimise kord (Narva Linnavolikogu määrus nr 18) uuega. 

Uus Ettevõtlustoetuse andmise kord reguleerib Narva Linna Arenduse ja Ökonoomika Ameti kaudu alustavate ettevõtjate projektide toetamiseks Narva linna eelarvest antavate rahaliste vahendite kasutamist ettevõtlusega alustamise stimuleerimiseks ja arendamiseks, alustavate ettevõtjate toetamiseks Narvas, väikeettevõtete konkurentsivõime suurendamiseks ning selle kaudu Narva linnas ettevõtluse arendamiseks.

Uue korraga on ettenähtud järgmised peamised muudatused:

Uues korras on täpsustatud mõningad vajalikud sätted, et teha Ettevõtlustoetuse andmise kord alustavatele ettevõtjatele arusaadavamaks ja mugavamaks, on mitu olulist täiendust ja muudatust, samuti on muudetud toetamise suurust, taotlejale vajaliku omafinantseerimise suurust, on laiendatud projektide toetamise sihtgruppi – projekti toetamist võivad taotleda ka noorettevõtjad - äriühingud, mille on kaasasutanud isikud vanuses 15 kuni 18 aastat, on määratud prioriteetsed arenguvaldkonnad, on laiendatud abikõlblikute kulude loetelu, taotluse esitamise toimub taotlusvoorude vormis ja voorude välja kuulutamise otsustab Narva Linnavalitsus eelarveliste vahendite olemasolul, hindamiskomisjon hindab iga taotlusi valikukriteeriumide alusel hinnates iga kriteeriumit 10-pallilises süsteemis.
Korra § 1-2 on toodud määruse reguleerimisala ja toetuse andmise eesmärk.
Uuendatud mõisted on toodud paragrahvis 3. Sisuliselt on täpsustatud taotleja mõiste, lisatud rohepööre, rohetööstuse, sotsiaalse ettevõtte, loomemajanduse, iduettevõtluse ja tootmise digitaliseerimise ja uudsete tehnoloogiate mõisted. 

Korra §-s 4 on toodud toetuse andmise põhimõtted: toetust antakse ühekordselt ühe ettevõte kohta, korra alusel eraldatavat toetust on vähese tähtsusega abi ning toetus on tagastamatu toetus, v.a. korra § 14 toodud juhtumid.
Korra § 5 kehtestab toetuse ja omafinantseerimise suurus. Toetuse ülemmääraks on 50% Arenduse ja Ökonoomika Ametisse esitatava projekti kogusummast, kuid mitte rohkem kui 6000 eurot. Noorettevõtjate projektide puhul on toetuse ülemmääraks 80% Arenduse ja Ökonoomika Ametisse esitatava projekti kogusummast, kuid mitte rohkem kui 1000 eurot.

Eelnevas korras oli toetuse ülemmääraks 50% Arenduse ja Ökonoomika Ametisse esitatava projekti kogusummast, kuid mitte rohkem kui 3000 eurot. 

Muudatus noorettevõtjate projektide puhul on suunatud noorte ettevõtluse arendamiseks.

Uues korras §-s 6 on toodud valdkondade loetelu, millistes tegutsevatel äriühingutel puudub õigus taotleda toetamist. Võrreldes eelneva korraga on uue korra 6. paragrahvis informeeritud sellest, et on määratud prioriteetsed arenguvaldkonnad: rohetööstus, tootmise digitaliseerimine ja uudsete tehnoloogiate juurutamine, turism, sotsiaalettevõtlus ja sotsiaalteenused, loomemajandus, noorte ettevõtlus, iduettevõtlus.

Prioriteetsete arenguvaldkondade määramise eesmärk on toetada neid Narva ettevõtteid, kes on nüüdisaegsed, ressursitõhusad ja konkurentsivõimelised majanduses.
Uues korras §-s 7 on abikõlblike ja mitteabikõlblike kulude nimekiri, projekti abikõlblikkuse perioodi määratlus, hinnapakkumiste esitatamise ja kasutatud seadmete soetamise nõuded. 
Uue korra § 8 kehtestab nõuded taotlejale. Põhiliselt jäävad kehtima samad nõuded, mis kehtisid eelneva korra alusel. Täpsustatakse, et toetust ei saa taotleda ettevõtja, kes on saanud varem Arenduse ja Ökonoomika Ametilt linnaeelarvelistest vahenditest eelneva korra alusel toetust.

Uue korra § 9 kehtestab taotluse vorminõuded, taotlusele lisatavate dokumentide loetelu ja taotluse esitamise korra. Taotlejal on võimalus esitada taotlus ainult elektrooniliselt. Taotluse esitamise tähtajad kuulutab välja Narva Linnavalitsus Narva linna koduleheküljel.  Taotlusvoorude välja kuulutamise otsustab Narva Linnavalitsus eelarveliste vahendite olemasolul.
Uue korra § 10 kehtestab taotluste menetlemise, hindamise ja otsuste langetamise korra. Võrreldes eelneva korraga, täpsustakse taotluse läbivaatamise korda ja tähtaegu. Võrreldes eelneva korraga taotluste menetlemise aeg muutub lühemaks. Taotluste läbivaatavaks organiks kehtestatakse hindamiskomisjon, mille moodustamise õigus delegeeritakse Narva Linnavalitsusele. Samuti kehtestatakse hindamiskomisjoni liikmete huvide konflikti mõiste. Huvide konflikti korral kehtestatakse komisjoni liikme taandamise kord ja kehtestatakse sätted, mis võimaldavad vältida huvide konflikte. Muudatustega tehakse selgemaks taotluste läbivaatamise kord ja kehtestatakse taotlusi läbivaatav organ. Huvide konflikti puudutavad sätted võimaldavad vältida huvide konflikti tekkimist ja teevad taotluse läbivaatamise läbipaistvaks. 

Samuti kehtestatakse valikukriteeriumid ja asjaolud toetuse taotluste hindamiseks. 
Hindamiskomisjon hindab iga korra nõuetele vastavaks tunnistatud taotlusi valikukriteeriumide alusel hinnates iga kriteeriumit 10-pallilises süsteemis. Hindamiskriteeriumite hinded summeeritakse ning selle alusel koostatakse taotluste paremusjärjestus. Toetuse otsuse tegemisel eelistatakse järgmiste asjaoludega projekte: 1) Narva linna jaoks olulise uue tootmise loomine; 2) luuakse uusi töökohti Narva linnas; 3) suuremat omafinantseeringut omavaid projekte; 4) projekti suunitlus vastab ülesannetele, mis on kehtestatud Narva linna arengudokumentides. Hindamiskomisjon teeb ettepaneku rahastada parimad projektid. Arenduse ja Ökonoomika Ameti direktor teeb otsuse taotluse rahuldamise või rahuldamata jätmise kohta pärast Hindamiskomisjoni istungi protokolli esitamist Arenduse ja Ökonoomika Ametisse. Arenduse ja Ökonoomika Ameti positiivne rahastamisotsus on kehtiv 2 (kaks) kuud alates otsuse tegemise päevast. Selle aja jooksul peab taotleja sõlmima Ametiga finantseerimise lepingu.

Selleks, et vältida olukorda, et toetuse tagastamisel ettevõtjal puuduvad selleks vahendid, ning et distsiplineerida toetuse saajaid, kehtestatakse toetuse saaja kohustus esitada toetuse tagastamise kindlustamiseks ettevõtja juhtimisorgani liikmete käendused. Korra algataja leiab, et sellega parandatakse toetuse õiguspärast kasutamist.

Uue korra § 11 kehtestab toetuse väljamaksmise korra. Võrreldes eelneva korraga jääb kord põhiliselt samaks. Väljamaksmise kord täpsustatakse lähtudes eelneva korra rakendamise praktikast. Korra alusel eraldatud toetuse kasutamist ja väljamaksmist reguleerib Arenduse ja Ökonoomika Ameti ja toetuse taotleja vahel sõlmitav finantseerimise leping. Väljamakstava toetuse suuruse määramisel lähtutakse finantseerimise lepingust ning kuluaruandele lisatud abikõlblike kulude tegemist tõendavatest dokumentidest.

Uue korra § 12 kehtestab logo kasutamist kaasfinantseerimist saanud ettevõtja poolt. Antud paragrahvi sätted jäävad samaks. Logo kasutamine soodustab Narva linna hea maine levitamist.

Uue korra § 13 kehtestab toetuse saanud ettevõtja kohustuste ja toetuse kasutamise aruandluse. Aruandluse põhimõtted jäävad põhiliselt sarnaseks eelneva korraga kehtestatud põhimõtetega. Aruandluse kord ja vormid täpsustatakse lähtudes eelneva korra rakendamisest.

Uue korra § 14 kehtestab toetuse tagastamise alused ja korra. 

Uue korra § 15 kehtestab korra rakendussätted. Eelneva korra alusel tehtud otsuste täitmiseks välja antud kaasfinantseerimisele kohaldatakse käesoleva korra sätteid.

Seoses ülaltooduga palume võtta vastu määrus “Ettevõtlustoetuse andmise kord” ja tunnistada kehtetuks Narva Linnavolikogu 25.10.2018.a määrus nr 18 “Alustavate ettevõtjate projektide kaasfinantseerimise kord” (Avaldamismärge RT IV, 02.11.2018, 53; https://www.riigiteataja.ee/akt/402112018053?leiaKehtiv).

